
Aprecieri critice despre poezia de 
meditaţie la Sorin Cerin 

5 


Prof. univ.dr. Al Cistelecan în cadrul 

rubricii Avânt la lettre, sub titlul între reflecţie şi 
atitudine apărut în revista Familia nr. 11-12 noiembrie - 
decembrie 2015, pag. 16-18, Al Cistelecan consideră 
despre poezia de meditaţie a lui Sorin Cerin, că: "Din 
cîte văd, Sorin Cerin e un fel de vulcan textual în 
continuă şi maximă erupţie, cu o scriitură deopotrivă de 
frenezie şi de vituperanţe. în poezie mizează pe rafalele 
reflexive şi pe elanul sapienţial, cultivînd, cum zice 
singur în subtitlul Nonsensului Existenţei de aici, 
poeziile ”de meditaţie”. O modalitate între toate 
riscantă - şi nu de azi, de ieri, ci dintotdeauna - întrucît 
tinde a se amesteca unde nu e chiar treaba poeziei, 
făcînd un fel de filosofare versificată şi, vrînd-nevrînd, 
tot felul de nacazanii şi moralisme. Nu mai e însă cazul 
să ne reamintim de cele spuse de Maiorescu lui Panait 
Cerna în legătură cu ”poezia filosofică,” întrucît poetul 
le ştie şi el prea bine şi tocmai asta vrea să înfrunte: 
riscul de a lucra doar în idee şi de a subordona 
imaginativul conceptualului. Ce-i drept, nu e, pentru 
Sorin Cerin, nici o primejdie în acest sens, căci el e, de 
fapt, un pasional şi n-atinge niciodată seninătatea 

cugetării şi liniştea apolinică a gîndului; din contră, 
declamă cu pathos, mai degrabă dinlăuntrul unei traume 
pe care încearcă s-o exorcizeze şi s-o sublimeze în 
radicale decît din interiorul vreunei păci de cuget sau al 
unei annonii reflexive. Chiar şi ce sună a idee nudă, 
transcrisă adesea aforistic, e, de fapt, o răbufnire de 
atitudine, o transcriere de afect - nu cu răceală, ci mai 
curînd cu fierbinţeală (i s-a şi remarcat, de altfel, 
maniera mai profetică a enunţurilor). Dar cum metoda 
decolării lirice constă intr-un fel de elevare a tot ce vine 
pînă la demnitatea articulării lor reflexive (de unde 
delestarea oricăror referinţe la imediat, fie el biografic, 
fie mai mult decît atîta), poeziile lui Cerin se angajează 
abrupt în ecuaţiile existenţiale mari şi definitive şi nu-şi 
pierd vremea în confesiuni domestice. Ele atacă 
Principiul realităţii, nu accidentele ei. Totul e ridicat 
astei la o demnitate problematică, dacă nu şi de altă 
natură, şi pregătit pentru o procesare densificată. 
Riscurile formulei răsar, fatal, şi aici, întrucît se vede 
imediat mecanismul acestei promovări a realului la 
dignitatea Lirei. Unul dintre mecanisme se trage din 
moştenirea expresionistă (fără ca Sorin Cerin să aibă 
altceva în comun cu expresioniştii) a majusculei, prin 
care se instaurează, brusc şi imprevizibil, fie smerenia 
în faţa radicalului, fie panica în faţa majestăţii 
cuvîntului. De regulă majuscula botează stratul 
"conceptual” (chiar dacă unele concepte sunt metafore), 
semnalizînd alerta problematică. Ce-i drept, Sorin Cerin 
face exces şi risipă de majuscule, astfel încît de la o 
vreme ele nu mai creează nici panică, nici evlavie, căci 
abundenţa le sedează efectele de acest gen şi le 
perverteşte într-un soi de grandilocvenţă. Celălalt 
mecanism de elevare în demnitate se bizuie pe o 
anumită - poate asumată, poate premeditată - 
emfatizare discursivă, pe o îngroşare lexicală şi pe o 
declamaţie de profunde şi de grave. Se insinuează - de 

nu cumva se chiar instaurează - şi aici o evidentă 
procedură de reţetă imaginativă, redundantă peste 
tolerant. Cum e şi normal - ba chiar inevitabil - într-o 
lirică de reflecţie ce vrea să se coaguleze în jurul unor 
nuclee conceptuale, modalitatea imediată de 
sensibilizare a acestor noduri conceptuale constă în 
materializarea abstracţiilor; senzualizarea lor e chiar 
modul lor de epifanizare lirică. Dar la Sorin Cerin 
mecanica imaginativă se bazează pe o simplă 
genitivizare materializantă a abstracţiilor (de unde 
imagini nesfîrşite de genul "spinii Adevărului”, "coşarii 
împlinirilor”, "periile Amăgirii” etc. etc.), sub care stă 
cel mai adesea un buton de personificare. Pe scala 
decantării în metafore stăm, astfel, doar pe primii fustei, 
ceea ce produce, simultan, un efect de candoare 
imaginativă (sau discursivă), dar şi unul de 
uniformizare. Probabil însă că această încredere în 
procedeele primare se datorează mizei pe decantarea 
gîndului, miză care lasă în subsidiar acţiunea 
imaginativă (iar pe cea simbolizantă cu atît mai mult) 
ca atare. 

Dar nu cîte şi nici ce idei bîntuie prin poeziile lui Sorin 
Cerin sunt, totuşi, lucrul cel mai relevant (ideea, în general, 
dar şi în acest caz particular, are un grad de indiferenţă la 
lirism). Dimpotrivă, în mod oarecum paradoxal, decisivă, 
nu doar definitorie, e atitudinea în care ele se strîng, afectul 
în care coagulează. Sub aparenţa unui discurs proiectat pe 
”gînd”, Sorin Cerin promovează, de fapt, un lirism (cam 
pus la uscat) de afecte existenţiale (nu de afecte intime). 
Reflexivitatea poemelor nu e, din această perspectivă, decît 
un fel de penitenţă atitudinală, o hieratizare a afectelor 
violente. Stratul pasional e, în realitate, cel care se agită şi 
el se vede în mai toate componentele lui, de la cele de 
vituperaţie la cele de evlavie sau tandreţe sublimată (ori, 
din contră, resentimentalizată). Poetul e, pe fond, un 
exasperat de starea lumii şi de condiţia omului şi pornind 

de aici exersează sarcasme (crunte cel puţin ca şuvoi) pe 
seama "Societăţii de consum” sau pe cea a deşertăciunii 
"Iluziilor Existenţei”. E o febră imprecativă care dă elan 
versurilor, dar care, mai ales, pune în vedetă discursivă 
exasperarea în faţa acestei degradări generale. Atît de 
generale încît ea a cuprins şi transcendentele, căci Sorin 
Cerin e mai mult decît iritat de instrumentalizarea lui 
Dumnezeu (şi a credinţei) în lumea de azi. Iritarea în faţa 
comperii sacrelor ajunge la culme în versuri de maxim 
tupeu blasfemie ("Ticăloşia Diavolului se numeşte Rău,/ pe 
când a Lui Dumnezeu, Bine.”, dar şi altele, nu mai puţin 
provocatoare şi "infamante” la adresa Dumnezeirii); asta nu 
se întîmplă însă decît din pricina intensităţii şi purităţii 
propriei credinţe (Ştefan Borbely a evidenţiat îndestul 
energia fervorii din poezia lui Cerin), dintr-un fel de 
absolutism devoţional. Căci nu lirică de provocare şi de 
imprecare face, de fapt, Cerin, ci dimpotrivă: lirică de 
devoţiune disperată şi înflăcărată, prin care-1 caută "pe 
Adevăratul Nostru Dumnezeu/ atît de diferit de cel al 
catedralelor de genunchi roşi/ la zidurile reci şi inerte ale 
lăcomiei Iluziei Vieţii”. E febra devoţională de pe reversul 
imprecaţiilor şi sarcasmelor, dar tocmai ea e cea care 
contaminează toate poemele. Dintr-un strat de ideale strivit 
ies, cu vervă pasională, atitudinile lui Cerin, atitudini 
eruptive oricît ar fi ele de codificate într-o lirică de 
reflecţii." 

Prof.univ.dr.Elvira Sorohan - Un poet existenţialist din 
secolul 21 

Pentru a înţelege pe deplin cronica literară scrisă de 
Elvira Sorohan în Convorbiri literare unde face referire la 
un articol scris de Magda Câmeci referitor la Transpoezie, 
si publicat in România literară unde se specifică ce anume 
este poezia veritabilă, genială, marea poezie pe care o 
râvnesc poeţii ultimului secol, Elvira Sorohan, specifică în 
cronica dedicată poeziei ceriniene din Convorbiri literare. 

numărul 9,(237), paginile 25-28, 2015 sub titlul Un poet 
existenţialist din secolul 21, că: 

Fără să înţeleg ce e „transpoezia”, care, probabil, nu 
mai e poezie, invocînd un termen creat de Magda Cârneci, 
mai citesc totuşi poezia de azi şi acum încerc să spun ceva 
despre una anume. Nemulţumită de „insuficienţa poeziei 
contemporane”, în acelaşi articol din „România literară”, în 
mod rezonabil poeta acuză, în bloc, cum că ceea ce 
„livrează” acum creatorii de poezie nu sînt decît notaţii ale 
„micului sentiment”, „mici disperări” şi „mici gîndiri”. 
Parafrazîndu-1 pe Maiorescu, asprul critic al diminutivelor 
cultivate de Alecsandri, nu poţi spune decît că poezia 
rezultată din astfel de notaţii e şi ea mică (la cub, dacă 
enumerarea se opreşte la trei). Pricina identificată de 
Magda Cârneci ar fi lipsa de inspiraţie, acea tensiune 
psihică, specifică oamenilor de artă, o trăire spontană, ce 
face să se nască, incontrolabil, creaţia. E momentul 
inspirativ, în cazul poeziei, încărcat de impulsuri afective 
imposibil de înfrînt raţional, un impuls pe care îl ai sau nu-1 
ai şi de care e responsabilă vocaţia. Simplu, asta e 
problema, ai vocaţie, ai inspiraţie. Nu prea am o părere 
formată despre poezia Magdei Cârneci şi nici nu pot şti cit 
de des o vizitează inspiraţia, dar dacă starea asta e un har, 
mai e cazul să cauţi reţete spre a o induce? Şi totuşi, în 
numele breslei, preocuparea poetei pentru dorita stare se 
concentrează interogativ: „...întrebarea capitală care se 
pune este următoarea: cum să facem să avem acces mai 
des, mai controlat, şi nu doar prin accident, la acele stări 
intense, la dispreţuita <<inspiraţie>> la acele niveluri altele 
ale noastre, pentru care poezia a fost întotdeauna un martor 
(sic !) privilegiat”. Nu ştim cui aparţine dispreţul, dar ştim 
că inspiraţia e a poetului născut şi nu făcut. Acesta din 
urmă nefiind decît un meşteşugar, un artifex. 

Am în faţă trei plachete de versuri ale puţin 
cunoscutului şi nu lipsitului de inspiraţie poet, Sorin Cerin, 
ordonate într-o logică descrescendo, uşor de 

înţeles, Nonsensul existenţei, Marile tăceri, Moartea, toate 
apărute în 2015, la Editura Paco, din Bucureşti. După ideile 
titulare, îndată te frapează şi vocabularul poetic al primei 
poezii ce te întîmpină cu sintagma „Iluzia Vieţii”, 
ortografiată cu majuscule. Este, în fond, o expresie 
moştenită din vocabularul consacrat al existenţialiştilor, 
deajuns ca să bănuieşti ce marcă vor avea poeziile, 
înaintezi cu lectura fiind curios să vezi cit se menţine 
poetul pe aceeaşi coardă de fond, şi cit de adînc, cit de grav 
trăieşte întru această idee deloc nouă. Şi nu e nouă pentru 
că rădăcinile existenţialismului, modem refonnulat, îşi trag 
seva din scepticismul biblicului, melancolicului Eclesiast, 
descurajat, în conştiinţa tragică a finitudinii ca destin. Este 
regele biblic un existenţialist avant la lettre. El descoperă 
că „vreme e a te naşte şi vreme e să mori”, în rest, „totul e 
vînare de vînt”. Ce se mai poate spune nou în vremea 
noastră, chiar în fonnulă personală, cînd existenţialismul a 
fost intens susţinut filosofic în secolele al XlX-lea şi al XX- 
lea, de la Kirkegaard şi pînă la Sartre, cu nuanţe specifice. 
O poezie în termenii existenţialismului statuat mai poate 
interesa fiinţa zilelor noastre, sclava imaginii vizuale şi a 
internatului, doar prin adaptări ori actualizate adaosuri 
complementare ideii centrale şi nu în cele din urmă, prin 
puterea întoarcerii asupra sinelui. Este cam ceea ce încearcă 
să realizeze poetul Sorin Cerin, lăsîndu-ne, dintru început, 
impresia că trăieşte miracolul creator, inspiraţia. Voind să 
orienteze cititorul spre a căuta un anumit gen de poezie 
cultivată în aceste plachete (cu una şi aceeaşi copertă ), 
autorul le subintitulează, ne varietur, „Poezii de meditaţie”, 
cum şi sînt la nivelul ideilor. Dar, cit de adîncă şi cit de 
personală e meditaţia, n-o poţi spune decît la sfîrşitul 
lecturii, cînd sintetizezi ce anume aspecte ale ontologiei şi 
din ce perspectivă intelectiv-afectivă le dezvoltă poetul. 

în mod cert, vocabularul poeziei existenţialiste 
universale, uşor de recunoscut, este acum redistribuit într-o 
altă topică, ceea ce conduce la combinaţii surprinzător de 

noi, unele îndrăzneţe, ori teribil de dure, cum sînt cele ce 
vizează biserica. Citind numai unul dintre cele trei volume 
e ca şi cum le-ai citit pe toate, se cîntă pe aceeaşi coardă, cu 
minime înnoiri de la o poezie la alta. Poetul se închide într- 
o sferă conceptuală unitară, de aici retorica specifică. 
Oriunde ai deschide unul dintre volume, te afli în centrul 
universului poetic, aceleaşi idei, aceeaşi atitudine de 
scepticism revoltat. La nivelul limbajului, acelaşi 
vocabular, bine acordat cu sfera conceptuală, e recombinat 
în noi şi noi sintagme, cu actualizări ce ţin de mediul de 
astăzi şi chiar imediat al fiinţei aruncată în lume să 
ispăşească „Păcatul Originar”. Se ştie, pentru că spuneau 
înţelepţii, „fiul Evei nu trăieşte într-o lume lipsită de 
vaiete”. Ambiţia de a-şi construi o meditaţie personală, 
imposibil de realizat la nivelul vocabularului poetic deja 
obosit, e compensată de arta combinaţiei cuvintelor, fără să 
poată evita frecvenţa redundantă a unor sintagme. Cea mai 
frecventă, uneori plasată voit şi de două ori în aceeaşi 
poezie, este „Iluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a 
sublinia ideea de „Nonsens al Existenţei”. Sînt preferate 
serii de cuvinte scrise cu majusculă: „Clipă”, „Nemurire”, 
„Iluzie”, „Absurd”, „Tăcere”, „Moarte”, „Eternitate”, 
„Adevăr Absolut”, „Vis”, „Liber Arbitru”, „Păcatul 
Originar”, „Iubirea”, „Singurătatea”, „înstrăinarea”, 
„Dumnezeu” şi multe altele. Sintagma care aduce aici şi 
acum trăirea problematizată a existenţei este „Societatea de 
Consum”. Se degajă din poezie o frenezie a dublării 
cuvîntului ce susţine ideea. Adesea, această energie 
debordantă a reaşezării cuvintelor acoperă ceea ce cauţi în 
poeziile compuse pe una şi aceeaşi temă, adică trăirea 
intens afectivă a sentimentului „iluziei vieţii”, înăuntru, nu 
în afară. Aici să mai amintim de maniera de a distinge 
cuvintele expresive ortografiate cu majusculă. Ploaia de 
majuscule tinde să inunde cîteva semnificaţii de bază ale 
poeziilor. Şi mai e o particularitate, punctuaţia. După 

fiecare vers, încheiat sau nu ca înţeles, gramatical sau nu, e 
pusă virgula; punctul e pus de preferinţă numai după 
ultimul vers. Altfel decît Eclesiastul biblic, poetul nostru, 
mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei 
clare. Semnificaţiile se aglomerează în una şi aceeaşi 
poezie, cum e Ierarhia Deşertăciunii. Dar nu e singura. De 
vină poate fi realitatea contemporană care provoacă pe 
multiple planuri sensibilitatea poetului. Cuvîntul 
„deşertăciune” e angajat într-o combinaţie gravă, tăioasă, 
pus să însoţească chiar fenomenul naşterii lumii, pentru a 
sugera, finalmente, prin alăturări culinare foarte originale, 
voit vulgarizatoare, dezgustul, „greaţa”, r la Sartre, lăsate în 
urmă de conştiinţa absurdului existenţei. Am trimis la 
poezia Industrie a Cărnii Existenţiale : „Plugul 

Deşertăciunii sapă adine,/ în ţărîna Existenţei,/ vrînd să 
însămînţeze genele Iluziei Vieţii,/ pentru a naşte Lumea,/ 
după o gestaţie prelungă,/ în pîntecul fără limite al 
Minciunii,/ care se sprijină pe Adevăr pentru a exista,/ 
...corbii negri ai gîndurilor,/ dezvoltînd,/ O adevărată 
Industrie a Cărnii Existenţiale,/ începînd,/ de la fripturi de 
vise pe grătarul Absurdului,/ pînă la,/ mezeluri de cea mai 
bună calitate a Deznădejdii.” Ceea ce găseşti în această 
poezie: paradox, nonsens, nihilism, dezabuzare, visuri 
făcute scrum, toate acestea şi altele se vor multiplica, 
recombina caleidoscopic, în toată creaţia cuprinsă în aceste 
trei plachete. 

Dacă noţiunile şi conceptele sintetic cuprinse în 
cuvinte îşi păstrează constant înţelesul, soarta „cuvîntului” 
nu e aceeaşi, pare să meargă spre epuizare, ca şi forţa de 
înnoire a poeziei. Au şi cuvintele soarta lor, în afară de 
poezie, cum zice poetul. La început, paradoxal, „Toamna 
sentimentală” e părăsită „de recoltele înflăcărate de 
cuvinte”, frenetic adunate de temperamentul aprins al 
poetului îndrăgostit numai de anumite cuvinte, cele din 
semantica existenţialistă. Alteori, „Stoluri de Cuvinte,/ 

brăzdează cerul Amintirilor”. în registru schimbat, cuvîntul 
e chinuit ca instrument al presei, violentă, pe drept 
incriminată de poet: „Cuvinte lacustre,/ plîng în ghivece de 
Martiri,/ puse la ferestrele bordelurilor de Ziare,...”. Este 
deplînsă soarta cuvintelor angajate insolit, grotesc: „La 
măcelăria Cuvintelor,/ în colţul străzii Destinului,/ se vînd 
ciolane de fraze stricate,/ pulpe de înţelesuri pentru 
prăjit,...”. Şi cu acest fragment am ilustrat originalitatea 
combinaţiilor verbale resentimentare, ce defulează o 
atitudine poetică provocată de revolta împotriva 
nonsensului existenţei. în cele din urmă e metaforizată 
„iarna Cuvintelor,/ care ningeau peste Zilele noastre,...” şi 
e deplînsă soarta lor, căderea: „în Noroiul unor Cuvinte,/ 
obscene şi pline de invective”, şi, finalmente, sucombarea 
lor: „Cimitire de cuvinte se înşiră în sufletele,/ ce vor şi 
speră la înviere,. . Aici cuvintele s-au întors la poezie, 
însă, cuvîntul e numai instrumentul ce nu e numai al 
poetului, doar a lui e problema de fond a existenţei iluzorii, 
resimţită ca atare în termenii existenţialismului de la 
începutul secolului 21. Acesta e miezul, laitmotivul zecilor 
de poezii semnate de Sorin Cerin, distribuite studiat, 
presupun simbolic numerologic, în fiecare plachetă cîte 77, 
nici una în plus sau în minus. Din sămînţa acestei idei 
generos semănate, se ridică pentru poetul obosit de atîta 
frămîntată gîndire: „Ierburi de întrebări ce unduiesc alene 
peste pleoapele/ Asfinţitului,/ ce abia se mai pot ţine 
întredeschise,/ în zarea unor Răspunsuri,/ ce par a fi migrat 
către depărtările reci ale Uitării.” Nota meditativă a acestor 
versuri nu e cu totul descurajantă. Poetul nu e nici depresiv, 
nici anxios, pentru că are un temperament tonic. El o ia 
mereu de la început, cu declaraţii de neînvinsă voinţă de a 
înţelege, fără să accepte, ca astfel să se poată întoarce spre 
cunoaşterea de sine. în imagini poetice rare se conturează 
un fel de rezumat al discursului poetic, concentrat în 
poezia Ierarhia Deşertăciunii , încheiată, în tennenii 
contemporaneităţii absurdului. E un mod de a reînnoi ceea 

ce s-a mai spus, că „mîncăm absurd pe pîine”. Pluralul 
indică în poet un exponent în numele omului, în general, 
„granitul” semnificînd taina de nepătruns de care se loveşte 
„trestia gînditoare”: „Căţăraţi pe Stîncile Vieţii,/ vrem să 
înţelegem granitul ca şi cum ar fi,/ o trestie conştientă de 
Sine. || Demolăm pilonii Naturii Iluziei Vieţii,/ încercînd să 
punem în locul lor,/ Un Vis cu mult mai străin de noi 
înşine. || Ruinăm slăbiciunea,/ ... devenind propriile noastre 
epave,/ ce rătăcesc spre nicăieri. || ... Să fie ochii Societăţii 
de Consum făcuţi doar pentru a/ privi Ierarhia 
Deşertăciunilor? Iubirea, care ar merita un comentariu al 
nuanţelor la care trimit imaginile poetice, este, în Vis şi 
realitate, o: „icoană prinsă de pereţii reci şi insensibili,/ ai 
unei catedrale a desfrîului, cum este Societatea de 
Consum, /care ne consumă vieţile,/ pentru un Sens ce nu-1 
vom afla niciodată.” Dincolo de jocul cuvintelor se remarcă 
substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
pennanent revărsată asupra tipului de societate în care 
trăim. Viaţa noastră, se lamentează poetul în Feline 
Existenţiale : „ se vinde scump la tejgheaua Destinului,/ 
pentru a da gust Desfrîului,/ abonat cu cartelă de plăceri în 
regulă,/ la Societatea de Consum.”/... „Promisiuni 
Deşarte,/ şi-au pierdut cheile împlinirii,/ iar acum fac 
Morala cartelului de Legi,/ alături de prostituatele 
politiciene ale momentului”. Limbajul violent, ca săgeţi 
poetice aruncate şi contra degradării teribile a politicului, 
defulează o revoltă de tip nihilist, ridicată la rang de 
principiu. Ţinta absolut actuală este încă şi mai evidentă 
atunci cînd, în poezia Jocul de-a Viaţa cu Moartea, este 
incriminată, cam în aceiaşi termeni, „grădina Societăţii de 
Consum Loamete,/ drept mari atleţi ai tăierilor de venituri./ 
Cîntarele false şi isterice ale Politicii,/ ne drămuiesc cu 
parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte 

specifice din limbajul marelui gînditor existenţialist care a 
fost misticul Kierkegaard. După cum atitudinea clar atee, 
cînd e vorba de Dumnezeu şi biserică în poeziile lui Cerin, 
actualizează durităţi de limbaj, cu particularităţi ale 
existenţialismului sartrean, în timp ce Matematica 
existenţei şi multe alte poezii ne readuc în memoria 
culturală imaginea acelei „ monde casse ” percepută critic 
de francezul Gabriel Marcel. 

Poate cea mai densă în concepte complementare 
„existenţei”, dintre poeziile celei dinţii plachete, 
est eDesfrîu. Sînt încercări de a da definiţii, de a pune în 
relaţie lucrurile prin inversiune cu sens, din nou foarte grav 
acuzatoare, cum e cea cu adresă la „mănăstire”. Sigur, 
nefericirea fiinţei care scrie o asemenea poezie, vine nu 
numai din conştiinţa căderii omului în lume sub blestem 
divin, dar şi din ceea ce ar fi o consecinţă, respingerea, pînă 
la blasfemie a nevoii de Dumnezeu. Interogaţia, din 
poezia Desfrîu, care pare că lasă cititorului libertatea de a 
da particulare răspunsuri, e un tertip al poetului conştient de 
ceea ce afirmă la modul mascat: „Existenţa este o nălucă 
prinsă între două vise, Spaţiul şi/ Timpul./ Pacea va fi 
mereu datoare Războiului cu propriile ei/ anne, 
Deşertăciunea Democraţiei şi Dictatura./ Care desfrîu nu-şi 
are mănăstirea sa şi care crimă,/ democraţia ei? ” Poezia 
continuă cu o nouă definiţie a „Existenţei” ca „joc de 
noroc”, însoţită de „Speranţă”, niciodată lăsată în voia 
„liberului arbitru”, care i-ar da omului libertatea de a 
schimba ceva. Rămîne numai libertatea fiinţei de a judeca 
propria existenţă, etern îngrădită să poată depăşi absurdul. 
Natura demonstrativă a poetului îl condamnă, extroversiv, 
la excese, încît risipeşte prea generos ce a adunat cu greu 
din biblioteca propriei vieţi şi a cărţilor. Paradoxal, acelaşi 
temperament e sursa puterii de a trăi autentic sentimentul 
de alienare, de înstrăinare şi accentuată singurătate, pînă la 
a-şi simţi sufletul ca o „casă în ruină”, din care, plecată, 
fiinţa căzută în „neant”, mai are şansa de a fi sortită 

„Eternităţii”. Rămîn multe alte comentarii de făcut la cîteva 
cuvinte preferate ale poetului, înscrise cu majusculă. Dar, 
despre „Iubire”, „Dumnezeu”, „Biserică”, „Absurd”, „Clipă 
şi Eternitate”, „Tăcere” şi „Moarte”, poate, altădată. Ar 
merita, pentru că acestui poet nu-i lipseşte inspiraţia rîvnită 
de alţii, cum scria poeta Magda Cârneci, dar el trebuie să se 
ferească de pericolul de a rămîne un artifex, şi, încă, să nu 
calce prea apăsat pe urmele din Bacovia ori Emil Botta, 
spre a nu le desfigura prin exces. 

■ Ana Blandiana:" Poezia de meditaţie pe care o 
scrie Sorin Cerin nu este o versificare de adevăruri 
filozofice, ci o impletire de revelaţii despre aceste 
adevăruri. Iar raportul dintre intensitatea acestor 
revelaţii si indoiala din care sunt construite adevărurile 
este chiar piatra filozofala a acestei poezii.De 
altfel, secretul de a putea fixa fulgerul revelaţiei este o 
problema la fel de subtila ca si aceea a păstrării energiei 
solare din zilele calde in cele reci." 

■ Prof.univ.dr Theodor Codreanu„Sorin Cerin este 
un gânditor aforistic paradoxist, de o mare mobilitate a 
minţii, mânuind cu măiestrie antitezele, îmbinându-le 
oximoronic sau alternându-le chiasmatic în probleme cu 
mize majore din viaţa noastră spirituală şi socială. 
Poezia din Liberul arbitru este o prelungire a manierei 
sale de meditaţie, impregnând-o şi cu o doză potrivită 
de kynism (în sensul dat cuvântului de Peter Sloterdijk), 
reuşind, totodată, performanţa de a rămâne pe teritoriul 
lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

• Prof.univ.dr Ioan Holban„Despre expresivitatea şi 
bogăţia înţelesurilor transmise Celuilalt prin tăcere a 
scris pagini antologice Lucian Blaga. Poetul de azi 
scrie, în Marile Tăceri, o poezie a sentimentului 
religios, nu de amvon, însă, ci în gînd cu Dumnezeu, în 
meditaţie şi în fulgerarea gîndului spre clipa Creaţiei. 

Poezia lui Sorin Cerin este a unui alt Cain rătăcind în 
pustie, păstrînd, încă, frânturi din bucuria edenică 
pentru a ieşi din "menghina” lumii unde omului căzut i 
se surpă orizontul sufletului în ploi de foc şi urme de 
plumb”. 

- Prof.univ.dr.Maria Ana Tupan "Meditaţiile lirice 
ale lui Sorin Cerin au ceva din amestecul paradoxal de 
disperare şi energie a revoltei din eseurile filosofice ale 
lui Emil Cioran. Sesizarea tragismului şi grotescului 
existenţei nu conduce la paralizie psihică, ci la nihilism 
exorcizant şi blasfemitor. Sfada cu “adulterinul 
Dumnezeu” - apelativ şocant dar foarte expresiv pentru 
idea de păcat originar al lui ... Dumnezeu care trebuie 
să fi zămislit lumea rea prin adulter cu Satana - capătă 
accente sarcastice în vignetele unei Biblii desacralizate, 
cu un Creator care meştereşte firmamentul la o masă de 
fierar şi un Diavol în care s-au contopit toţi frondiştii 
hippy-rap-punk-porto-ricani: 

[...] stelele alcoolice, ale unui Univers, lacom, meschin şi 
cinic, băute de Dumnezeu la masa Creaţiei, 

pe cerurile înlăcrimate ale Fericirii, mâzgălite cu graffiti de 
Diavol, 

Dacă poetul şi-a propus în poemul La un grătar un exerciţiu 
urmuzian, reuşita e perfectă. Nu numai ingenioase salturi 
mortale pentru logica identităţii de pe un nivel ontologic în 
altul admirăm aici, ci şi tropismul de o barocă inventivitate 
al unui Eucharist pe dos, căci intr-un univers al vieţii spre 
moarte, cel care se frânge e spiritul, cuvântul, pentru a 
revela un ... trup deleuzian, animalic, descris ca minuţioasa 
hartă anatomică a unui student medicinist. Poetul ne 
surprinde prin noutatea şi revelaţia definiţiei aforistice, 
căci, după primul moment de surpriză, acceptăm peisajul 
moralizat al timpului, cu un trecut mort, un viitor viu şi un 
prezent iluzoriu, contrar sentimentului comun că viaţa trăită 

e eul nostru cert, că doar prezentul există cu adevărat şi că 
viitorul e pură ipoteză. Cerin redefineşte fiinţa umană ca 
aflându-şi autenticitatea în multiplicarea mentală a realităţii 
teme şi ca proiect existenţialist". 

- Prof.univ.dr. Mircea Muthu "Disperarea de a găsi 
un Sens existenţei contemporane aluvionează 
testimoniul poetic al lui Sorin Cerin în care amurgul 
limbajului, asociat cu „clepsidra spartă” a timpului, este 
resimţit - cu acuitate tragică - de „cuvintele noastre 
torturate”. 

"Meditaţia, întoarsă spre sine însăşi de „oglinzile 
întrebării”sau de către „ochii” fabuloşi ai Oceanului 
nesfârşit, se automacerează la aceeaşi temperatură febrilă, 
de arc voltaic, enunţată - in nuce -de sintagma „ploilor de 
foc”. 


Prof.univ.dr. Cornel Ungureanu " Sorin Cerin 
propune un discurs poetic despre felul de a trece 
"dincolo", o reflecţie şi o îngândurare care are nevoie 
mereu de majuscule. Cu majuscule, cuvintele pot să 
suporte accentele apăsate ale autorului care păşeşte, cu 
atâta energie, pe tărâmurile frumos traversate de cei 
înzestraţi cu harul preoţiei. Sorin Cerin ritualizează 
timpurile deconstrucţiei poetice, dacă e să înţelegem 
cum se cuvine desfăşurarea versurilor sub steagul 
titlului." 

Prof.univ.dr. Ion Vlad "Sorin Cerin si-a definit 
poemele din volumul "Marile Tăceri" "poezii de 
meditaţie" Fara îndoiala, reflexivitatea e dominanta 
creaţiei sale, prezidate de interogaţii, revolta, nelinişti si 
o dramatica cercetare a TĂCERII, topos al indoielilor,al 
cutezanţei si al aventurii spiritului in permananta 
cautare a adev arului ;poezia sa urmeaza unei axiologii 
de un intens dramatism.E lirica lucidităţii, a meditaţiei si 
a lirismului autentic". 

Lect. univ.dr. Laura Lazăr Zăvăleanu: 

"Intelectual format la şcoala bucureşteană, dar simţind 
nevoia să se revendice, admirativ, de la modelul critic 
al şcolii clujene, unde îşi identifică modelele exemplare 
în profesorii Ion Vlad şi Mircea Muthu, Sorin Cerin îşi 
construieşte şi poezia intertextual, pentru că poetul 
Marilor Tăceri îşi declară peste tot maeştrii, identificaţi 
aici, intrinsec, cu Blaga (prin reflecţie filozofică şi 
structură prozodică uneori voit calchiată după Poemele 
luminii) şi Arghezi. însuşi titlul volumului, Marile 
Tăceri, impune imperativul unui dialog implicit cu 
poezia lui Arghezi purtând acelaşi titlu. Căutărilor 
febrile din Psalmii arghezieni ale unui Dumnezeu 
chemat să se arate, le răspund aici interpelările fără 
odihnă ale unui apostat credincios, care se sfâşie, în 
pustia gândului şi a imaginii frânt oglindite de lumea 
declarată, între dragoste denunţatorie şi revoltă tandră, 
între blestem incantatoriu şi rugă deghizată, de veşnic 
îndrăgostit, fără putinţă de a-şi declina, în realitate, 
fervoarea, deşi cuvântul experimentează, estet, întregul 
lexic blasfemiant şi apocaliptic. O duplicitate 

izbăvitoare, în fapt, care - strigându-şi drama 
înstrăinării şi a introspecţiei ratate, ca şi neputinţa 
întâlnirii cu celălalt sau spaima suprapunerii cu el, într- 
o lume al cărei sens este rătăcit în „tenebrele lagărelor 
de idei”, la interferenţa unui timp şi unui spaţiu ajunse 
“la capăt de hotar ” -, naşte, in litania 'a rebours, 
semnele creaţiei mântuite, în plin festin cinic, “pe masa 
olarului iubirii" 

Conf. univ. dr.Călin Teutişan "Poezia lui Sorin 
Cerin declamă o fatală nostalgie a Sensului. Gândirea 
poetică încearcă recuperarea lui, din fragmente 
disparate, readuse la un loc prin travaliul liric, 
închipuind o posibilă hartă reconstituită, fie şi 
fragmentar, a lumii, dar mai ales a fiinţei. Metaforismul 
neovizionarist este cadrul de referinţă al acestor poeme, 

traversate, când şi când, de parabole ale realului, "citit" 
în cheie simbolică, dar şi ironică. Cinismul lipseşte cu 
desăvârşire din versurile lui Sorin Cerin.Aceasta 
înseamnă că personajul liric ce cuvântă în paginile de 
faţă, mai exact conştiinţa lirică, pune o presiune etică 
asupra realităţii, forţând-o astfel să-şi asume propriile 
adevăruri uitate." 

Prof.univ.dr. Cornel Moraru"Profet al neantului 
existenţial, poetul face parte din categoria moraliştilor, 
rezumând într-o manieră fulgurantă precepte aforistice 
şi proiecţii aspre dintr-o viziune extatică de sfârşit de 
lume. Meditaţiile sale dezvoltă o retorică furibundă pe 
tema "nonSensului Existenţei", deşi exprimă mai mult 
îndoieli decât certitudini şi întrebări decât răspunsuri. 
Intensitatea implicării în acest demers liric atinge, pe 
rând, cote extreme: de la jubilaţie la sarcasm şi de la 
indignare, din nou, la extaz..." 

Prof.univ.dr. Ovidiu Moceanu "Prin cimiterele 
viselor, volumul semnat de Sorin Cerin, poezia marilor 
întrebări existenţiale îşi caută un nou statut, construind, 
în texte care comunică subteran, un chip al omului 
interogativ. "Catedrala existenţei" are capcanele ei, 
"Adevărul absolut" pare de neatins, "Crinii albi ai 
adevărului" pot ucide, "dacă nu-şi aeriseşti cămara 
minţii", eul poetic descoperă mai degrabă un 
"Dumnezeu prea amar"... Toate acestea sunt expresii 
ale unei stări de mare tensiune interioară, în care 
luciditatea săgetează revelaţia şi limitează trăirea 
deplină a sensului existenţei". 

Prof.univ.dr. Dumitru Chioaru" Discurs profetic, 
filosofic sau poetic? - e greu de determinat în care se 
încadrează textele lui Sorin Cerin. Autorul le 
înglobează toate trei într-o formulă personală, aparent 
desuetă estetic, rostind însă cu suflu de poeta vates 
ultimele cuvinte dinaintea Apocalipsei. O apocalipsă în 

care lumea desacralizată şi dominată de false valori 
sfîfşeşte pentru a putea regenera prin Cuvînt". 

Prof.univ.dr. Ştefan Borbely "Spirit profund şi 
sincer religios, Sorin Cerin caută disperat după 
diamantul ascuns în negurile molozului, ale cenuşii. Un 
întreg arsenal al modernităţii negative - căni ale 
pustiului, apa uitării, abatoare, sărbătoarea continuă a 
suferinţei, maimuţa de lemn putrezit etc., etc. - e 
chemat să denunţe, în versurile sale, "armele letale ale 
societăţii de consum" şi "ospiciul" alienării prin 
mercantilizare a existenţei noastre de fiecare zi. Tonul e 
apodictic, pasional, profetic, nu admite nuanţe sau 
replici. "Noii paşi ai credinţei" sunt enunţaţi 
peremptoriu ca speranţă a mântuirii colective, "lumina 
divină" se întrezăreşte, izbăvitor, la capătul încă 
îndepărtat al supliciului, însă, pe moment, poetul pare 
să fie preocupat exclusiv de retorica eschatologică, 
întrezărind decădere, demisie morală sau ruine cam 
peste tot pe unde-1 poată paşii sau privirile" 

Gheorghe Andrei Neagu "Definitoriu pentru acest 
autor pare să fie pe drept cuvânt, îndoiala, drept piatră 
de temelie a poemelor saleţGreşeala pag.73)îl felicit pe 
autor pentru cutezanţele sale stilistice din "Din ochii 
luminii divine pag. 81 precum şi din celelalte păcate 
cuibărite în sânul lui creator. Cred că literatura română 
are în Sorin Cerin un scriitor al mileniului 3 care trebuie 
abordat cu mai multă insistenţă de critica de 
specialitate" 

Marian Odangiu“Lirica lui Sorin Cerin este una a 
întrebărilor esenţiale: relaţia Fiinţei cu Divinitatea într-o 
lume din ce în ce mai distorsionată valoric ( şi 
distorsionantă în acelaşi timp !), dispariţia unor repere 
fundamentale - atrăgând după sine interogaţii 
copleşitoare şi infinite nelinişti -, absenţa tot mai 
tulburătoare a unor Adevăruri care să deschidă calea 
spre Mântuire, îndoielile profund demotivante asupra 

Sensului Vieţii, absurd înălţat la rang de raţiune 
existenţială alimentează spaima şi angoasele poetului. 
Versurile sale dezvoltă astfel o veritabilă retorică a 
disperării, în care, aidoma unei insecte halucinate de 
Lumină, autorul lansează întrebări fără răspuns, caută 
confirmări acolo unde acestea au intrat de mult în 
disoluţie, navighează îndurerat dar lucid printre imagini 
şi metafore de elevată şi convingătoare pregnanţă, 
construieşte scenarii apocaliptice despre Viaţă, Iubire şi 
Moarte...” 

Eugen Evu:"... cărţile par a fi obiecte de cult- 
cultură-proprie testamentară ale unui ceremonial, ...al 
neo-cunoaşterii, platonic-socratice sub semnul 
“Guvernământului General al Genezei” bunăoară. Ceea 
ce merită considerat este şi imperativul transparent al 
autorului de a comunica în limba natală, românească. 
Singurătatea atribuită Sacrului este totuşi a fiinţei 
umane în ipostaza ei reductivă, a condiţiei 
umane.... Cum Vinea scria, poetul vede idei ale sale, 
sau oglindire în ‘odaia cu oglinzi’ a bibliotecii 
universale. Un destin desigur personal, in mare parte 
asumat, nota bene.în volumul Politice, la extrema lui 
H.R. Patapievici poetul este bine-ştiutor al problemei 
eliadeşti, al “căderii umanului în zoon politikon”. . .Intre 
raţionalism şi iraţionalism, Sorin Cerin navighează pe 
Oceanul Interconnection." 

CUPRINS 


1. Origami 

2. Cursa Nopţii 

3. Coşurile Speranţelor 

4. Portativele reperelor 

5. Se construiesc 

6. Zodia hărăzită de Univers 

7. Dincolo de propriul ei sine 

8. Eternitatea Uumii de Apoi 

9. Corupt de propriul Univers 

10. în negura unui Timp 

11. Vibraţii transcedentale 

12. Fractalul unui Univers 

13. Sacrificii de sine 

14. Revanşarde si absurde 

9 9 

15. Paşii Amăgirilor 

16. Cine si de ce sunt 

9 

17. Nici Dumnezeu nu a crezut 

18. Prin Muzeele de Ceară ale Sentimentelor 

19. Apusul Paşilor 

20. Prostituţie Spirituală 

21. Sâni artificiali 

22. Pelinul Cotidianului 

23. Pentru binele şi fericirea noastră 

24. Stâlpul Caznelor 

25. Buze amorfe 

26. Icoanele Străinului din Noi 

27. Pe faleza unor Eternităţi pierdute 

28. Cuptoarele Facerii Uumilor 

29. Bricege ruginite de înţelesuri 

30. Se depărta mereu 

31. Muşchi fleşcăiţi 

9 9 9 

32. Eşafod sângeriu 

33. Mort de beat 

34. Valurile Aspiraţiilor 

35. Tren de Ore 

36. în faţa Stării Civile a Stelelor 

37. Zorii Farmecelor 

38. Ceaiuri romantice 

39. Bârfe cu idei fixe 

40. Moaşte de Vise împlinite 

41. Cerşesc o Credinţă 

42. Cuib încălzit 

43. Desfrâul de a fi 

44. Lumea pe care nu o vom putea atinge 

45. Scânteile Existenţei 

46. Stelele Credinţei 

47. Un Dumnezeu neînţeles 

48. La salonul de machiaj 

49. Fără case astrale 

50. Lumea de Apoi a Fantasmelor 

51. Fără a lăsa scris 

52. Potcoavele Norocului 

53. Câine de Adevăr şchiop 

54. Mersul exact 

55. Pseudorealitate 

56. Sfârtecă cu colţii 

57. Două paralele 

58. Cugetul Memoriei 

59. Adevăratul Paradis 

60. Un nou început 

61. Pe murii Frământărilor 

62. Erau să moară muscate 

9 

63. Descărnate de Singurătate 

64. Mereu căzătoare 

65. A fugit de la locul Faptei 

66. Zi de plată 

67. A Nimănui?! 

68. Eternităţile mugurilor 

69. Operaţie de cezariană 

70. Vremuri apuse 

71. Noi Revoluţii 

72. Rubin 

73. Reţetă 

74. Adevărata faţă 

75. Raci 

76. Cad şiroaie 

77. Hazard descompus 

1) Origami 


De ce ne aştemem amprentele Destinelor, 
pe Hârtia rece şi impersonală a Iluziilor Vieţii, 
în cele mai diverse ipostaze?, 
ca, în cele din urmă, 

să o împăturim într-o adevărată Religie, 

prin Bisericile Conştiinţelor, 

convinşi de faptul, 

că Dumnezeu se desfăta, 

la masa Creaţiei, 

cu un Origami existenţial, 

făurind la început vaporaşe, 

care să-i cutreiere Spaţiile, 

flori care să-i aline setea de frumos, 

până când s-a enervat, 

fiindcă s-a plictisit, 

avându-le pe toate, 

iar atunci a strâns în pumnul său dumnezeiesc, 
toate figurinele din Origami ale Universului, 
fie ele Spaţii sau Timpi, 

Stele sau Clipe Eterne, 

boţindu-le, 

ca în cele din urmă, 

să le arunce în străfundurile întunericului, 
de unde s-a născut, 

Societatea de Consum, 
şi consumat, 

copaci falnici de Sentimente, 
din care să se extragă, 
cât mai multă Hârtie de Vise Neîmplinite, 
pentru a ne îmbrăca Zilele, 

goale şi debusolate, 
fiindcă Dumnezeu, 
lipsea cu desăvârşire, 

din peniţa stiloului care undeva-cândva tremura, 
înmuiat în lacrimile ochilor tăi, 
pentru a scrie, 

cât de mult doresc să navighez pe oceanul lor nesfârşit, 

neştiind că odată uscate, 

praful lacrimilor va deveni din praf de stele, 

rădăcini de buturugi tăiate, 

ce nu vor mai înmuguri niciodată, 

pe care se vor aşeza paşii nenăscutelor Clipe, 

iar Hârtia Iubirii va aparţine, 

unor Vremuri, 

demult apuse, 

ca mai apoi să o ardem, 

de Dorul frunzelor ce nu vor mai înverzi, 

la mansarda Inimilor, 

dintr-o pădure de Pasiuni, 

care nici ea nu mai există demult, 

fiind tăiată, 

de pe nota de plată a Timpului, 
prin care să ne rătăcim, 

Amintirea. 

2) Cursa Nopţii 


Veşti care şi-au pierdut Timpii, 
cerşesc mila Orizontului unei Speranţe, 
căzut în groapa întunecată a Nopţii, 
care se hrăneşte cu Timpul lui. 

Şi acum i se mai aud paşii grei şi hotărâţi, 
să mute Calea Destinelor, 
cât mai departe de întuneric, 
dar rănit şi înfrigurat, 

nu va mai apuca Zorii insensibili şi indiferenţi, 

ce-i vor naşte un nou urmaş, 

care să-l răzbune, 

pentru cursa întinsă, 

de Noapte. 

3) Coşurile Speranţelor 


Labirinturi de frunze căzătoare, 
ale Privirilor ruginite, 
ascund respiraţiile sacadate ale Cuvintelor, 
ce-au alergat să prindă trenul Existenţei, 
conştiente fiind, 

că este unicul lucru ce va rămâne vreodată după noi. 

Ger cumplit de Sentimente, 

Fumuri drepte de Iluzii ale Vieţii, 
ies pe coşurile Speranţelor, 

Nimănui, 

asemeni unor soldaţi ai Cerului, 
ce nu mai are Vise de vânzare, 
pentru Stelele Zodiilor istovite. 

4) Portativele reperelor 


Cred în eternitatea Clipei, 

şi-n surâsul străinului, 

din adâncurile nesfârşite ale Sufletului, 

ce-mi spune că prin el, 

pot să comunic cu Dumnezeul Adevărului Absolut, 
în inima căruia, 

ne ducem Existenţa împovărată de Iluziile Vieţii, 
până când cădem în braţele Morţii acestora, 
dar niciodată a Noastră, 
fiindcă nici nu putem conştientiza, 
cât de eterni şi liberi suntem, 
prin energia Conştiinţei, 
care nu va muri niciodată, 
clădindu-şi singură portativele reperelor, 

Timpilor şi Spaţiilor, 
sau altora asemenea lor, 
de care are nevoie, 
spre a se defini, 
micşorându-le sau mărindu-le, 
diluându-le sau contractându-le, 
după dorinţă. 

5) Se construiesc 


Arhitecturi de Conştiinţe, 
zac pe străzile fără nume, 
ale Părerilor guvernate, 
de cărăuşii incomozi şi gălăgioşi, 
ai Clipelor, 

care sunt duse către crematoriile Uitării, 
fiindcă din cenuşa lor, 

se construiesc cărămizi de Adevăruri ale Minciunii, 

care şi acum afirmă că odată cu moartea şi incinerarea lor, 

Creaţia va fi mai perfectă, 

că ar fi putut ascunde în respiraţii, 

crime ale Gândurilor, 

violuri ale Sentimentelor şi alte asemenea acte barbare, 

fără să spună, 

că fiecare dintre ele, 

aveau propria Eternitate, 

ce nu se va mai întoarce, 

niciodată. 

6) Zodia hărăzită de Univers 


Oare cum este privită, 

Conştiinţa noastră intr-un alt plan astral? 

Dar Timpul şi Spaţiul?, 

nu pot fi un arbore sau un Cuvânt? 

Dar noi? 

Cine suntem de fapt, 

în Cuvântul Timpului şi Spaţiului nostru? 

Să fim o corabie ce-şi caută ţărmurile Destinului?, 
sau o Stea ce-şi păzeşte cu străşnicie, 

Zodia hărăzită de Univers, 
spre a nu-i fi furată de Dumnezeu, 
şi vândută pe nimic la taraba Creaţiei, 
unde se aprovizionează adeseori, 

Deşertăciunea. 

7) Dincolo de propriul ei sine 


Valuri descompuse de smerenii, 
se scurg pe stâncile Credinţei oarbe, 
ce-şi caută cu bastonul albit, 
de trupurile norilor de zăpadă, 

Fericirea, 

pripăşită prin bordelurile unor Gânduri, 
ale căror Iluzii ale Vieţii, 

par a se fi înecat mai demult decât Vremea Vremurilor, 
ce a trecut neobservată, 
pătimind într-una, 
după un Mântuitor, 
care avea să-i aducă, 
crucea rece de piatră, 
în cavoul Conştiinţei, 
ce nu a reuşit niciodată, 
să înţeleagă, 
ce este Moartea, 
dincolo de propriul ei sine, 
al Morţii. 


32 



SORIN CERIN- ORIGAMI 


8) Eternitatea Lumii de Apoi 


Lanţuri de Cuvinte ale Creaţiei, 
ce nasc lumi şi suferinţe, 
fericiri şi amăgiri, 

strivesc osiile Timpilor care se învârt, 
după o ciozvârtă bună de Univers, 
friptă pe grătarele încinse ale Iluziilor Vieţii, 
spre a fi garnisită, 
cu Zodii de Vise Deşarte, 
puse la murat încă de dinainte de a fi Existenţa, 
ştiind că odată ce va exista un Viitor, 
acesta va aduce după sine, 

Trecutul Morţii, 
deci, 

Eternitatea Lumii de Apoi. 

9) Corupt de propriul Univers 


Ruine părăsite de Adevăruri, 

stau să se surpe pe zidurile reci şi impersonale, 

ale Bisericilor de Vorbe-n Vântul care bate cu putere, 

în Clipele moarte, 

ce cad ruginite din pomul Cunoaşterii, 

dezvelindu-i goliciunea crengilor pustii şi însingurate, 

ce nu mai vor să audă 

de Conştiinţa şi Credinţa, 

ce va înmuguri la Primăvara viitoare, 

a Paradisului şi Infernului, 

Cuvântului enigmatic şi Primordial, 

al unui Dumnezeu prea corupt de propriul Univers, 

ca să mai poată înţelege, 

importanţa Adevărului Absolut, 

pentru Iluziile Vieţii. 

10) în negura unui Timp 


Cât mai multă Lumină Divină, 
pentru Visele Sentimentelor, 
înecate-n soarele Speranţelor, 

Adevărului Absolut, 

Urare, 

pe care o dedic Iernii astrale, 

prin care trece Societatea de Consumat Vieţi, 

fără alternative, 

la Moarte. 


Regrete istovite, 
să se târască, 

la porţile deschise ale razelor Fericirii, 
pentru a îmbrăca mantiile împlinirilor, 
regăsite de către Străinul din noi, 
în negura unui Timp, 
care nu poate aparţine Iluziilor Vieţii. 

11) Vibraţii transcedentale 


A te ruga Divinităţii, 
înseamnă a fredona inconştient, 
şi independent de Iluziile Vieţii, 
cântecul cosmic al Existenţei. 

înseamnă, 

să te ridici ca o floare într-un alt spaţiu astral, 
ca să-ţi capeţi parfumul şi culoarea, 
propriei Conştiinţe, 
pentru a reuşi să aduci Fericire, 

Absolutului de acolo, 

care prin vibraţiile transcedentale ale Luminii Divine, 

îţi va mulţumi, 

aici. 

12) Fractalul unui Univers 


Nimeni nu poate fi singur, 
nici pustiit de propria Fiinţă, 
ce zace în dreptul unui Eşec, 
fără să ştie că înainte de toate, 
este Fractalul unui Univers atemporal, 
la care Lumea Iluziilor Vieţii noastre, 
nu are acces, 
că Lumina Divină, 
ne uneşte cu Infinitul Spaţial, 
şi Eternitatea Temporară, 
care devin în alte Universuri, 
cu totul altfel de repere, 
pe care ni le putem însuşi, 
chiar şi din această Lume, 
cum ar fi un buchet de flori sau un Gând bun, 
atât de uşor de găsit, 
încât să putem spune, 
că avem tot timpul şi spaţiul din lume, 
în ele. 

13) Sacrificii de sine 


A Şti înseamnă înainte de toate, 

A Fi, 

pe corabia plină de daruri a Existenţei, 

cum ar fi: înţelepciunea, Meditaţia, 

şi Desăvârşirea spirituală, 

care trebuie duse de către Lumina Divină, 

Fericirii şi împlinirii, Universale, 

care ne aşteaptă, 

să o îmbrăţişăm, 

după ce ne vom descotorosi, 

de jugurile Iluziilor Vieţii, 

care-şi vor ara pustietatea, 

cu propriile lor sacrificii de sine, 

ale Istoriilor, 

pline de Deşertăciuni, 

Crime şi Umilinţe. 

14) Revanşarde şi absurde 


Voci pierdute în Priviri aplecate, 
umilite şi insultate, 
de un Dumnezeu al Nimănui, 
se vântură pe palele amorţite, 
ale Morilor de Vânt, 
din regatul Sufletului. 

Plouă cu Aşteptări de Vise, 

peste făina trupului, 

făcând-o mocirlă de Vise, 

ce nu va naşte Pâinea Fericirii vreodată, 

din care oricât de mult ar încerca Sentimentele, 

la Roata Olarului acestei Existenţe, 

să mai compună, 

un Citat din Divinitate, 

creând un nou Corp, 

al Mântuitorului, 

nu vor reuşi, 

decât să clădească, 

Biserici Anonime, 
de întrebări, 
revanşarde şi absurde. 

15) Paşii Amăgirilor 


Crevase de Amintiri, 
mai aruncă cu Zarurile Destinului, 
peste munţii de Incertitudini, 
ai Prezentului. 

Lacrimi de Rouă Divină, 
a Respiraţiei, 

prin care ne numără Dumnezeu, 

Eternităţile Clipelor, 

se descompun peste Paşii Amăgirilor, 

ce nu mai pot purta Lumea, 

în inimile lor, 

debusolate de atâtea Istorii, 

ale Nimănui. 

16) Cine şi de ce sunt 


A te întreba cine eşti, 

înseamnă a fi, 

lanţurile unui Univers, 

legat la stâlpul Infamiei, 

de un Dumnezeu al Iluziilor Vieţii, 

pe care nu-L vom cunoaşte niciodată, 

tocmai fiindcă L-am creat Noi. 

De aceea prefer, 
să nu aflu niciodată, 
cine şi de ce sunt. 

17) Nici Dumnezeu nu a crezut 


Coloane isterice de piatră a Sentimentelor, 

susţin Cerurile întrebărilor, 

devenind tavanele unor Palate ale Inimilor, 

pe care nu le-a întrebat Nimeni, 

niciodată, 

de ce stau să cadă, 

peste Cuvintele Primordiale ale Răspunsurilor, 
ce au înfiinţat Lumi, Biblii şi Destine, 
prin sufletele pără ginite ale Iluziilor unor Vieţi, 
în care nici Dumnezeu nu a crezut vreodată, 
ca fiind Adevăr Absolut. 

18) Prin Muzeele de Ceară ale Sentimentelor 


De ce Destinele noastre, 

nu cred cu adevărat în propriile lor Vieţi?, 

răvăşindu-le, 

prin Muzeele de Ceară ale Sentimentelor, 
unde Eternităţile Clipelor, 
plătesc câte un bănuţ de Amintire, 
spre a fi primite cu întâietate, 
la mansarda unor înţelesuri, 
care s-au surpat, 

în Inimile înroşite de focul unor Sentimente, 
încât au aprins toate Figurinele acestei Lumi, 
topindu-le identitatea, 
spre a fi turnată, 
în şablonul unui Dumnezeu, 
al Nimănui, 

care să nu mai poată fi bănuit, 
că trişează Iluziile Vieţii. 

19) Apusul Paşilor 


Ciocuri de stânci ale Amăgirii, 
sfârtecă carnea oceanului de Sânge, 
care spală Apusul Paşilor, 
ce merg spre Nicăieri, 
pentru a se împlini în Moarte, 
unicul Adevăr, 

ce poate fi scrijelit pe ferestrele, 
mereu închise ale Lumii, 
pentru frunţile ce vor să străbată, 
Iluziile Vieţii, 
dincolo de polii strâmtarăţi, 
ai Ţărânii, 

care ne încarcerează, 

Străinul din Noi. 

20) Prostituţie Spirituală 


Dresorii de Sânge, 

lovesc cu bicele Societăţii de Consum, 

cadavrele vii şi umile, 

ale fabricior de Sentimente, 

până iese la iveală, 

cicatricea blestemată, 

a supunerii oarbe, 

în faţa unor Iluzii ale Vieţii, 

cu nume de Ierarhie Socială. 

Trepte de Vremuri, 

roase de remuşcări, 

nu-şi mai pot urca propriile Trecuturi, 

pe balanţa plină de Patimi, 

a Existenţei, 

lăsând locul, 

unor Stele Alcoolice, 

din sticlele sparte de tavanul Ipocriziei, 

ale unor Biserici, 

ce nu pot înţelege, 

că Iubirea plătită la colţul străzii Credinţei, 
se numeşte Prostituţie Spirituală. 

21) Sâni artificiali 


Libertatea a devenit, 
un deşeu ca oricare altul, 
ce poate fi recondiţionat, 
în diverse forme şi compoziţii, 
de închisoare, 

pe masa Cuvintelor vândute spre a se prostitua, 
la bordelul Iluziilor Vieţii, 
unde fiecare client, 

este aşteptat încă din Maternitatea Gândurilor, 
să treacă pragul falselor Fericiri, 
pentru a fi strivit, 

de bocancii sânilor artificiali ai Clipelor, 

ce nu mai pot aparţine Nimănui, 

peste faţa nevăzută şi hidoasă, 

a Religiei de a Exista, 

ascunsă după paravanul Compromisurilor, 

ce râd isteric şi sarcastic, 

la porţile deschise ale Cimitirelor, 

din fiecare Suflet. 

22) Pelinul Cotidianului 


Topoare de patimi, 

crestează Amintirile unui Cer al Sufletului, 

care a înnebunit, 

de atât de multă Lumină Divină, 

pe care nu o merita, 

pe epoleţii roşi de Vremuri, 

care demult, 

nu mai reprezintă nici o Ierarhie, 
a Fericirii. 

Dosare dechise de uşile fantomatice ale Iluziilor Vieţii, 

încă mai nasc Suspine, 

la Maternitatea eternităţii unei Clipe, 

ce ar fi putut ajunge, 

starul tuturor viselor noastre, 

înecate-n Pelinul Cotidianului, 

unicul vin ce a mai rămas, 

să desfete, 

Deşertăciunea. 

23) Pentru binele şi fericirea noastră 


Zile gregare de Amărăciuni, 

roiesc peste stupul Vorbelor dezbrăcate, 

de orice Conţinut al Feţelor, 

supte şi albe de Clipe, 

pentru a deveni, 

nori pe Cerul Deznădejdii, 

unui colţ de stradă, 

unde credeam că vom reuşi, 

să ne întindem, 

rufele întrebărilor spălate de conţinut, 
pentru a fi îmbrăcate de către Destinul, 
mort de frig, 

pe Banca care nu mai are nici măcar mărunţişul, 
Vorbelor Goale de schimb, 
la Loteria Norocului, 

unei Lumi a Prostituatelor din marea politică, 

jucată cândva de Dumnezeu, 

într-un alt Univers astral, 

care se reflectă şi aici, 

asemeni unei umbre a Realităţii, 

pentru binele şi fericirea noastră, 

din acest Infern, 

al Societăţii de Consum. 

24) Stâlpul Caznelor 


De ce a legat Dumnezeu, 

Adevărul Absolut, 

de Stâlpul Caznelor acestei Existenţe?, 

pentru a nu fi fericiţi sau pentru a nu şti, 

câte Iluzii ale Vieţii avem să hrănim, 

cu spatele gârbovit al Clipei care ne-a fost hărăzită, 

de către un Destin, 

ce nici măcar nu ştie cum îl cheamă, 

pe strada înţelepciunii. 

Şi atunci încotro mergem?, 

călăuziţi de Steaua propriei noastre Existenţe, 

pe care nu o vom cunoaşte niciodată cu adevărat? 

25) Buze amorfe 


Vraci ostili de Pasiuni, 
caută leacuri pentru Fericire, 
în praful stelar al Zodiilor, 
divorţate de Dumnezeu, 
fiindcă nu a fost de acord, 
cu Demnitatea Existenţei, 
într-o Lume a Compromisurilor. 

Buze amorfe sporovăiesc, 
în globul de cristal, 
al Ursitoarelor, 
unei noi Deşertăciuni, 
de la Maternitatea Viselor, 
despre avortul necesar, 
pentru uciderea, 

Străinului din Noi. 

26) Icoanele Străinului din Noi 


Icoane inundate-n saliva Gândurilor, 

care le sărută înţelesul, 

aşteaptă să fie şterse, 

de Lumina Divină a Păcii, 

care ne călăuzeşte Deşertăciunea, 

spre Moarte. 

Cuie de Nelinişti, 
se bat în pereţii tari ai Conştiinţei, 
spre a le susţine ramele grele şi prăfuite, 
de Virgulele puse adesea unde nu trebuie, 
în Sufletul unei Lacrimi, 

ce întrupează un Sfânt al Cuvântului Primordial, 
din înţelesurile transmise, 
de Străinul din Noi. 

27) Pe faleza unor Eternităţi pierdute 


Streaşini risipite peste Virgule, 

păzesc înţelesurile de Absurd, 

în ploaia infernală de sfârşit de Lume, 

a Cerului senin din Suflete, 

care s-a înecat în Apa Iluziilor Vieţii, 

fără să reuşească vreodată, 

să ajungă la malul împăcării cu propriul Sine. 

Paşi reticenţi şi nervoşi, 
caută însetaţi Fântâna Adevărului Absolut, 
crezând că orice Minciună îl poate înlocui, 
pe faleza dintre Inimă, 
şi Trupul tatuat, 

cu frazele neliniştite ale Valurilor, 
unor Eternităţi, 
pierdute de Clipe. 

28) Cuptoarele Facerii Lumilor 


întrebări de Cer, 

bat în ramurile înmugurite ale Ferestrelor, 
unor Priviri, 

ce-şi varsă albastrul nesfârşit al oceanului din ele, 

peste Eternitatea unui Zâmbet, 

al Primăverii sufleteşti, 

ruptă din fila poleită cu praf de stele, 

din Simţirile unui Dumnezeu, 

care a înţeles, 

cât de mare nevoie are de Pasiuni, 
chiar dacă acestea ard, 
în cuptoarele Facerii Lumilor, 
dintre buzele unui Sărut, 
al Timpului cu propriile sale Vremuri, 
pe care le trăiesc Sentimentele. 

29) Bricege ruginite de înţelesuri 


Plouă cu stropi de Timp, 

peste cămaşa Mântuitorului, 

spălând-o cu Apa Sfinţită a Conştiinţei, 

într-un joc al Promisiunilor, 

care se învinovăţesc unele pe altele, 

că ar fi Credinţa Suferinţei, 

scrijelind pe crucile putrezite ale Sufletelor, 

cu bricegele ruginite de înţelesuri, 

Patimile îndurate de Spinii Societăţii de Consum, 
care se aflau în vârful Ierarhiei, 

Iluziilor Vieţii. 

30) Se depărta mereu 


Deseori am căzut, 
în crevasele Amintirilor, 
unde le-am simţit sufletele îngheţate, 
ce-mi ardeau faţa Compromisurilor, 
prin care înotam, 
fără ţintă, 

în Apa Iluziilor Vieţii, 

încercând să ajung la malul unui înţeles, 

care se depărta mereu, 

neştiind că era de fapt un Orizont, 

într-un alt plan astral, 

al Dorului. 

31) Muşchi fleşcăiţi 


Clepsidrele cer cernite Vremurile oarbe, 
în sita Promiscuităţii unui Timp, 
înfometat, 

ce abia aşteaptă să-i dospească, 
Societatea de Consum, 
hrana lui preferată, 
din care, 

nici un ingredient, 

nu-1 poate învinge vreodată, 

la masa slinoasă a Durabilităţii, 

unde Ierarhiile false, 

îşi arată muşchii fleşcăiţi ai Legilor, 

pe care le respectă doar Eternităţile. 

32) Eşafod sângeriu 


Săbiile boante ale Zorilor, 
lovesc Noaptea în ceafa plină de Stele, 
vrând să o taie, 
dar încă nu reuşeşte, 
fiindcă nici una din Zodiile acestora, 
nu aparţin doar Trecutului, 
care încă se mai zvârcoleşte, 
pe eşafodul sângeriu, 
al Viitorului, 
care se desfată, 
cu Privirea pierdută, 
de cadavru însângerat, 
a unui Destin de Lume, 
decapitat mai demult decât Timpul. 

33) Mort de beat 


Realităţile se vând la preţ de speculă, 
de către Compromisuri, 
unui Dumnezeu alcoolic, 
care bea Stelele Galaxiilor, 
căzând sub masa Existenţei, 
mort de beat, 
spre a ne insera nouă, 
poveştile Iluziilor Vieţii, 
ştiind că ne adonn, 
la întâlnirea cu Eternitatea Clipei, 
pe care o ratăm de fiecare dată, 
pentru a călca spăşiţi spre o Moarte, 
cu nimic diferită de aceea a beţiei, 
în care trăieşte Societatea de Consum, 
făurită după chipul şi asemănarea, 
propriului ei Dumnezeu. 

34) Valurile Aspiraţiilor 


Reproşuri surde şi grele, 

apasă soclul Existenţei, 

cu ghearele veninoase ale propriilor Destine, 

ce sfârtecă carnea Zilelor, 

cu topoarele de stâncă ale Compromisurilor, 

de care se lovesc valurile Aspiraţiilor, 

unor palme bătătorite şi roase, 

de muncile grele ale Supravieţuirii, 

într-o Lume unde Iluziile Vieţii, 

împart Dreptatea oarbă a Ierarhiilor, 

construite din cărţile de joc ale Lui Dumnezeu, 

simple cartoane existenţiale, 

care se pot nărui oricând, 

sub Cerul încă liber, 

al Speranţelor Deşarte, 

fiindcă pierde mereu cu ele, 

la Cazinoul Adevărului Absolut. 

35) Tren de Ore 


Ceasuri multicolore de Priviri, 

bat Orele exacte ale îndoielilor, 

agăţate de pereţii insalubri ai unor Suflete, 

ale căror Respiraţii tomnatice, 

încă se mai cred Primăveri, 

în viscolul existenţial, 

al Deşertăciunii. 

Doar Iluziile Vieţii se mai zvârcolesc, 
în mocirla trenului de Ore, 
ce va aduce o nouă Zi. 

36) în faţa Stării Civile a Stelelor 


Palele de Clipe, 
ale Morilor de Vânt vânat, 
în coşul Palmelor, 
unui Orizont de Amăgire, 
stau neclintite în faţa Stării Civile a Stelelor, 
încă nebăute de Dumnezeu, 
unde abia aşteaptă, 

să se căsătorească cu Cerul Sufletului, 
pe care susţin, 

că nu l-au cunoscut niciodată, 
fiind atât de preocupate, 
cu cernutul făinii unor Zile, 
din pâinea amară a cărora, 
şi-au dus Existenţa, 
pe care au ascuns-o, 
dincolo de Vremuri, 
vrând să scape cu totul de ea. 

37) Zorii Farmecelor 


Fumul gros de Patimi, 

îneacă buzele crispate şi crăpate, 

ale gurilor de coş verbal, 

ce par neobosite în declamaţii belicoase, 

la adresa aripilor ce l-ar transforma în Icar, 

pe Străinul din noi, 

pe care nu l-au cunoscut niciodată, 

dar susţin cu tărie că ar fi Orizontul Pasiunilor, 

ce nu poate fi atins niciodată, 

sau Zorii Farmecelor, 

unde Ziua-şi spală fruntea vrăjită de Viitor, 
poate Amurgul Privirilor, 
obosite şi pierdute-n noaptea Uitării, 
sau Oceanul Lacrimilor, 
ce curg din ochii adormiţi, 
ai Fericirii, 
cine ştie? 

38) Ceaiuri romantice 


Ţărmuri de buruieni carnale, 
străjuiesc felinarele roşii şi roase, 
ale Amintirilor, 

nelăsându-le să alerge pe câmpurile paradisiace, 
din Lumina Divină, 
a Străinului din noi, 
atunci când, 

Ceaiuri romantice, 
încă se mai închină graţios, 
unui Apus, 

despre existenţa căruia, 
pare să nu ştie nimic, 

Steaua călăuzitoare a Destinului, 
care se trezeşte somnoroasă, 
pentru a ne lumina Noaptea, 
atâtor şi atâtor întrebări, 
de care se vor lovi, 

Oportunităţile Zilelor viitoare. 

39) Bârfe cu idei fixe 


Stropi reci deVorbe-n Vânt, 
se pierd, 

printre sprâncenele stufoase, 
ale unui Cer sentimental, 
a cărui porţi, 

de pleoape ale Orizonturilor, 
ar sta închise, 

Desfrâului unei Nopţi, 
de Adevăruri Existenţiale, 
pe care nu pare să le înţeleagă, 
nici Iluziile Vieţii, 
atât de excentrice, 
când vine vorba de celulita vocală, 
a unei Dimineţi ranchiunoase, 
care-şi bea cafeaua Bârfelor, 
la Orele cu idei fixe, 
despre Existenţă. 

40) Moaşte de Vise împlinite 


Cadrane solare apuse, 
mai caută prin gunoaiele Timpului, 
câte o felie de Oră, 
aruncată Deşertăciunii, 

fiindcă s-a stricat când îi era Lumea mai dragă, 
Lui Dumnezeu, 

care a trimis-o la recondiţionat, 
alături de altele asemenea ei, 
pentru a reconstrui astfel, 

Ani întregi de Promisiuni, 
care se vor vinde prin Bisericile Cerinţelor, 
unor ochi adânciţi în orbitele Credinţei, 
spre a umple Cutiile Milei unor Speranţe, 
de ei înşişi, 

crezând că vor deveni într-o bună zi, 

Moaşte de Vise împlinite, 
la oasele cărora se va ruga, 

Adevărul Absolut. 

41) Cerşesc o Credinţă 


Compromisuri funerare, 

se zvârcolesc peste cascadele de imagini, 

ale tulpinilor de Vise, 

care s-au înecat în sudoarea lacului de Clipe, 

bănuitoare şi indiscrete, 

când vine vorba de Timpul, 

care-şi loveşte cu încăpăţânare, 

propria Existenţă, 

pe care vrea să o transforme, 

într-o Prostituată din Haremul Fericirii, 

care să stea la colţul străzii înţelesurilor, 

unui Dumnezeu alcoolic, 

ce bea Stelele Destinelor în neştire, 

până când cade, 

sub masa Norilor de Conştiinţe, 
fericit că nu mai există, 

Zăpada imaculată, 

a unor Sfinţi din Cuvintele Primordiale, 
ce încă-şi cerşesc o Credinţă, 
a Absurdului, 

în Bisericile reci şi impersonale, 
ale Amintirilor unui Trecut, 
al Nimănui. 

42) Cuib încălzit 


Totul este o grimasă de Zâmbet, 
al unei Existenţe, 
care şi-a părăsit cuibul încălzit, 
de penajul multicolor şi tulburător, 
al Clipelor, 

pentru a oua Necesitatea unei Fericiri, 
din care nici un incubator al Timpului, 
de Conştiinţe, 
nu a reuşit, 

să scoată Contrastele Realităţii, 
dintre Dumnezeu, Viaţă şi Moarte. 

43) Desfrâul de a fi 


Noduri măcelărite de săbiile Gândurilor, 
ar vrea să-şi dezlege Destinele încâlcite, 
în ghemurile abisale ale unor Spaţii, 
ce nu se mai tennină, 
în Iluziile Vieţii, 
unor Răsărituri, 
pe care nici Existenţa, 
nu le mai poate înţelege, 

Desfrâul de a fi, 

o Matematică a unui Abstract Fractal, 
din care mi-am întrupat Conştiinţa, 
topită pe masa olarului unui Timp, 
ce nu poate avea repere, 
în Iubire, 

coordonate în Eternitate, 
şi Libertate, 
în Fericire. 

44) Lumea pe care nu o vom putea atinge 


Gratii de Orizonturi necuprinse vreodată, 
de braţele Privirilor, 

menite de Dumnezeul Străinului din Noi, 
să fie Fericirea, 

Adevărului Absolut, 

se lovesc de ţănnurile Ridurilor unor Clipe, 

prin care încă mai curg, 

fluviile de Conştiinţe, 

rebele şi încrezătoare, 

ale Stelelor unor Iubiri, 

din care s-a întâmplat să existe, 

Lumea, 

pe care nu o vom putea atinge niciodată. 

45) Scânteile Existenţei 


Zidurile de cremene ale Iluziilor Vieţii, 
se surpă asemeni unor iceberguri de Vise, 
lovindu-se unele de altele, 
pentru a scoate Scânteile Existenţei, 
fulgere ce aprind Inimile Reproducerii, 
care au aprins, 

sub oceanul de Lacrimi ale Fericrii, 
unor Clipe, 

marea masă de Suflete, 

care nu au ieşit niciodată la lumina Soarelui, 

Vieţii lor, 

din flăcările Infernului Societăţii de Consum, 
scufundată mai demult decât Vremurile, 
într-o Lume a înecaţilor, 
unde fiecare îşi vomită zilnic, 
banii descompuşi ai Necesităţilor. 

46) Stelele Credinţei 


Strune de Iluzii ale Vieţii, 
cerşite de Dumnezeu, 
unei Conştiinţe a Suferinţei, 
care i-a promis, 
că va cânta mai bine, 
pe note de Existenţă, 
compromisă şi difuză, 
decât propria Lui Desfătare, 
de a exista în Fericire, 
alături de Stelele unui Univers, 
ce par a nu-i accepta, 

îngâmfarea de a-şi clădi Bisericile Pasiunilor, 
prin care Sufletele Credinţei, 
se închină cu genunchii Speranţelor roase, 
de Durerile Facerii unei Lumi, 
a Nimănui. 

47) Un Dumnezeu neînţeles 


Vrăjitori de Oportunităţi, 
se înşiră pe culoarele sanatoriului Iluziilor Vieţii, 
unde se tratează Farmecele Conştiinţelor, 
primite de la Genele Adevărului Absolut, 
care nu-i lasă să descânte Existenţa, 
cu toiagele lor de Clipe obosite şi obscene, 
refuzate de Eternitate, 

pentru că au ales Locul de Veci al unui Desfrâu, 
prin fumul dens şi înecăcios al Iluziilor Vieţii, 
care şi acum se răsfiră, 

în buzunarele peticite şi găurite ale unor Sfinţi, 
ai Deşertăciunii trupeşti, 
din Aspiraţiile bolnave, 
pripăşite prin cărţile de joc, 
ale unui Dumnezeu, 

Neînţeles, 

după ce şi-a amanetat propriul Adevăr Absolut, 
la tombola Morţii. 

48) La salonul de machiaj 


Ploi de Afirmaţii, 

mutilate de buzele subţiri şi reci ale Orizontului, 
îneacă rădăcinile în descompunere, 
ale Adevărului. 

Zvonuri surprinse la furat Clipe, 

stau inerte în aşteptarea cătuşelor Realităţii, 

care a întârziat să apară, 

fiind invitată de Timp, 

la salonul de machiaj al Deşertăciunii. 

49) Fără case astrale 


Zodii care şi-au cheltuit averile propriilor Stele, 

stau zgribulite, 

prin Inimile care dau hrană, 

Zilelor sărace, 
şi fără case astrale, 
sau temeiuri de drept, 
asupra, 

vreunei Eternităţi de Clipă, 
în care să-şi poată aciua, 

Singurătăţile, 

izvorâte din mormintele de înţelesuri, 
pe care le-ar mai fi putut ceda, 

Paşilor nesiguri, 
ai trecătorilor grăbiţi, 
prin ploile reci şi sumbre, 
din sângele unei Iubiri. 

50) Lumea de Apoi a Fantasmelor 


Zeiţe crispate şi înfrigurate ale Fericirii, 
caută, 

printre Orele frustrate de faptul, 

că nu au fost invitate, 

la banchetul Anului, 

câte o ciozvârtă de Iluzie a Vieţii, 

care să le vină pe măsura lor, 

spre a-şi acunde goliciunile, 

Lacrimilor, 

prin Zilele cărora înotau despuiate, 
de norii grei şi apăsători, 
ai corsetelor, 
unor Ziduri, 
ce acum, 

nu le lasă să privească dincolo, 
de licărirea unei Aspiraţii, 

Lumină unică ce străjuieşte, 
tunelul negru al Suspiciunilor, 
că ar fi existat, 
undeva-cândva, 
şi pentru ele, 

Moartea, 

de care nu şi-au dat seama, 
nici în Lumea de Apoi, 
a Fantasmelor. 

51) Fără a lăsa scris 


Zaruri ciobite, 
de Scânteile Aşteptărilor, 
izvorâte, 

din cremenele reci ale Destinului, 
abia se mai ţin pe marginile prăpastiei, 
dintre Fericire şi Adevăr, 
cu degetele aspre şi noduroase ale Averilor, 
din care ţâşneşte Sângele Pierzaniei, 
spre a se dezechilibra cu totul, 
în hăul adânc şi impersonal al Uitării, 
fără a lăsa scris un bilet de adio, 

Iluziilor Vieţii. 

52) Potcoavele Norocului 


Roibi de Vise, 

nemulţumiţi de pintenii Stelelor, 

care le împung Aspiraţiile, 

aleargă haotic către Conştiinţa Universului, 

cerându-i să nu mai fie posedaţi, 

de către Destinul Zodiei unei Fericiri, 

la care nu au cum să ajungă, 

cu copitele de plumb, 

roase de noroiul Vorbelor unei Nopţi, 

care le-a luat drept plată, 

pentru a fi lăsaţi să se odihnească, 

în pensiunea întunericului, 

Potcoavele Norocului, 
care le ţineau bătătorite căile, 

Iluziilor Vieţii. 

53) Câine de Adevăr şchiop 


Rezervaţii de Cuvinte încornorate, 

se adâncesc în mocirla senectuţii unei Zile, 

care-şi stoarce prosopul Amurgului de Foc, 

până la ultimul strop de Vlagă, 

pe care o înghite pustiită şi prăpăstioasă, 

pierzându-se, 

în Zarea unei Clipe, 

ce n-a reuşit, 

întreaga ei Eternitate, 

să înveţe Discursul pompos al Fericirii, 

din Lacrima, 

unui câine de Adevăr şchiop, 
ce tocmai a scăpat, 
de hingherii Destinului, 
unei Lumi, 
ai Nimănui. 

54) Mersul exact 


De ce Dumnezeu, 
şi-a împlântat aracii Deznădejdii, 
în potrivnicia acestei Lumi, 
pe care a scos-o la mezat, 
unui Destin, 
dezinteresat de Fericire. 

Dacă n-am şti mersul exact al Timpului, 
unei Existenţe, 
am mai cunoaşte Moartea?, 
dar Lumea de Apoi? 

55) Pseudorealitate 


întrebări stinse, 

în craterele propriilor vulcani de Priviri, 

înjosite de nedumeririle Norilor de Plumb, 

din care Destinul, 

făureşte gloanţe, 

cu care trage în Străinul din noi, 

încercând să-l ucidă odată pentru totdeauna, 

fiindcă nu se poate supune, 

odioasei dictaturi a Iluziilor Vieţii, 

care cerşeşte Păcii, 

câteva frimituri de Clipă, 

pentru a le corupe, 

în Desfrâu politic, 

pe monitoarele multicolore ale Sufletelor de ceară, 

care se topesc încet dar sigur, 

sub focul arzător al unei Pseudorealităţi letargice. 

56) Sfârtecă cu colţii 


Vulturi hoitari de Aspiraţii, 
se rotesc ameninţători, 
deasupra creştetului unei Clipe, 
care s-a sinucis, 
sărind din braţele Prezentului, 
sub roţile neiertătoare a Trecutului, 
care se învârt mereu, 
devenind Mori de Vânt, 
ce macină, 

Facerea Lumii, 

înghiţind noi Spaţii ale Iluziilor Vieţii, 
care cad secerate în mănunchiuri, 
de întâmplări ce sfârtecă cu colţii lor, 
carnea Durerii, 
din care se va coace, 
pâinea aburindă a unei Realităţi, 
ce va hrăni Sufletele, 
unei Planete a Iubirii în descompunere. 

57) Două paralele 


Traverse putrezite din lemnul crucilor, 

unui Mântuitor, 

ce-şi macină Trecutul, 

sub roţile unor trenuri de Vise, 

unesc şinele în două paralele, 

una a Fericirii, 

cealaltă a Deznădejdii, 

ce par asimptotice, 

deci nu se vor uni niciodată, 

decât dacă va Renaşte din mocirla unui Destin, 

o stea căzătoare, 

care prin moartea ei, 

îşi va dărui întreaga Eternitate a Adevărului Absolut, 
încolţind într-o nouă Speranţă de mântuire. 

58) Cugetul Memoriei 


Oboseală şi plictiseală, 
pe pleoapele crizantemelor de aburi, 
ale hornurilor de mirosuri, 
ce ţin în vazele ridurilor, 

Toamne de Amintiri, 

care-şi numără bostanii aromaţi ai Vorbelor de Vânt, 
ce proslăvesc, 

arămiul coclit al Revederilor, 
înodate de amprentele unor Momente, 
care par a-şi fi pierdut Clipele, 
mai demult decât Vremurile tulburi, 
din albiile aproape secate, 
ale râurilor unor Fericiri, 
ce-au ajuns să trăiască, 
sub podurile Anilor fără casă, 
unicii care au mai rămas, 
în cugetul pătat de rugină, 
al Memoriei. 

59) Adevăratul Paradis 


Fluturi de Adevăruri, 
se zvârcolesc să iasă, 
din larvele Universului Cunoaşterii, 
spre a descoperi, 
noi şi noi realităţi astrale, 
în transcedentul Conştiinţelor, 
supradimensionate, clasificate şi ierarhizate, 
de câtre Lumina Divină, 
ce ţine pe umerii săi, 
albiţi de puritatea Iubirii, 
toate Gândurile Lumilor, 
pentru a le topi în cuptoarele Facerilor, 
din care va Crea noi şi noi, 

Dimnesiuni astrale, 

unde Binele şi Răul, 

vor fi doar două repere fără importanţă, 

luându-le locul, 

o infinitate de alte repere mult superioare lor, 
creându-se astfel, 
adevăratul Paradis. 

60) Un nou început 


Cocoşi fără glas, 

vor să cânte Ora exactă a crocodililor unor Clipe, 
ce privesc inerţi la prada Fericirii, 
cu Lacrimi depuse demult, 
în Mausoleul Deşertăciunilor, 
fără nume, 
al Iubirii, 
răzvrătită, 

pe maidanul de fiere amară, 
al unei Iluzii a Vieţii, 
care şi-a luat concediu, 
de la Adevărul Mincinos Absolut, 
pentru a zburda în Voia Nevoită, 
a Cerului unui Suflet, 
amorţit de atâta Existenţă, 
care nu mai poate respira Libertatea, 
unui nou început. 

61) Pe murii Frământărilor 


Candele de Vorbe-n Vânt, 
tremură pe soclul statuii Existenţei, 
care şi-a pierdut, 

numărătoarea exactă a Mormintelor de Clipe, 
ce străjuiesc Sensul acestei Lumi, 
în derivă, 

care nu poate afla niciodată, 

Sângele eroilor unor Vremuri, 
scurs printre Erorile Zâmbetelor reci şi moarte, 
ale Furcilor Caudine de înţelesuri, 
ce nu mai pot fi descifrate, 
pe murii reci, 
ai Frământărilor, 
pânzelor de păianjen, 
ale Străinului din noi, 
obosit să mai moară, 
pentru a renaşte Fericirea, 
bătăilor de Inimi ale Intereselor, 
umbrelor obscure, 
ale Iluziilor Vieţii. 

62) Erau să moară muşcate 


Cărămizi sparte de înţelesuri, 
abia mai pot rezista, 

Zidului unor Compromisuri, 

ce stă să cadă, 

peste Conştiinţa pătată, 

cu cerneala sepiilor de Cuvinte, 

ce erau să moară, 

muşcate, 

de Clipele Colţilor Sângeroşi ai Apusurilor, 
în graba lor după Eternitatea, 
unor Zile, 

ce nu vor mai fi demult, 

Lumina Divină, 
a Existenţei. 

63) Descărnate de Singurătate 


Ne-am născut, 

în Lumea Farfuriilor de Zâmbete, 
întinse la mesele festive, 
ale Adevărurilor unor Minciuni, 
din care nu mai mănâncă Nimeni, 
Cotidianul Privirilor şi întrebărilor, 
Societăţii de Consum care ne consumă, 
Botezurile Morţii, 
ce va veni nechemată, 
într-o Clipă a Zâmbetului amar, 
al unei Stele descărnate de Singurătate, 
pe care nici Dumnezeu nu o recunoaşte, 
fiind ocupat cu Moartea şi Viaţa, 
unei Existenţe a Nimănui. 

64) Mereu căzătoare 


Drumuri întinse-n ştergarele Vremurilor, 
care s-au spânzurat, 

de crucile otrăvite ale Mormintelor de Sentimente, 

cu care se şterge Dumnezeu, 

pe gura plină de Stele, 

părăsite de Eternitate, 

ce cad în gura Iluziilor Vieţii, 

mereu căzătoare, 

ale Destinului, 

transformându-se în alcoolul pur al Uitării, 
care mai poartă hrana Privirilor, 
pierdute-n coşurile de Cuvinte, 
duse la Târgul Existenţei, 
spre a fi vândute, 

Morţii. 

65) A fugit de la locul Faptei 


Ninge cu bulgări de ţărână, 
peste iama Sângelui Iubirilor, 
ce curge prin Venele debusolate ale Fericirii, 
care-şi injectează, 
drogul Eternităţii, 
ce nu-şi face nici un efect, 
asupra Timpului, 
din Clipa în care ne-am făurit, 
naşterea Cuvântului Primordial al Facerii, 
strigat de genunchii mamei unei Clipe, 
ce-a fugit de la locul Faptei, 
de-a fi un Dumnezeu Creator, 
al Frunţii unei catedrale a Conştiinţei, 
din Inima Absurdului, 
care ne obligă, 
să ne naştem, 
pentru a reuşi să murim. 

66) Zi de plată 


De ce Dumnezeu, 
nu are o Zi de plată, 
pentru toate greşelile făcute, 
de propria Sa Creaţie, 
pe care trebuie să o îndurăm, 
întreaga noastră Iluzie a Vieţii? 

Şi dacă ar avea cu ce, 

cum ar trebui să ne plătească? 

Cu bocancii Anilor, 
care ne-au călcat în picioare Existenţa? 

Poate cu Libertatea, 
pe care o avem, 

să mergem cu toţii obligatoriu spre Moarte? 

67) A Nimănui?! 


Gropi de Gânduri desfundate, 

îşi aşteaptă cadavrele Iluziilor Vieţii, 

în cimitirele de Vise, 

ce-au spulberat întreaga lor existenţă, 

Destine, 

în mormintele cărora, 
să-şi doarmă somnul de veci, 
Dumnezeul care le-a dat suflare, 
după chipul şi asemănarea Sa, 
la masa unei Creaţii, 
care devine prin Moarte, 
a Nimănui?! 

68) Eternităţile mugurilor 


Oare de câte ori, 
s-a uitat Dumnezeu, 
prin dosarele scorojite ale Creaţiei?, 
să vadă câtă flacără mai arde, 
în candela Adevărului Absolut, 
ce Conştientizează Lumile Sale? 

Să fi descoperit întunericul Iluziilor Vieţii, 
şi noi nu ştim?, 
fiind prea infimi, 

pentru ambiţiile Sale dumnezeieşti, 

de a crea din el Lumina Divină, 

a chinurilor şi deşertăciunilor existenţelor noastre? 

Şi-atunci de ce să fin noi cei persecutaţi şi sacrificaţi?, 
asemeni mieilor de Pastele Clipei, 
când Primăvara îşi trăieşte, 

Eternităţile noilor săi muguri? 

69) Operaţie de cezariană 


Adrese fără nume, 
se nasc în maternităţile Destinelor, 
ocolite de Creaţia prea mândră, 
să le recunoască Zilele efemere, 
ale unor Iluzii ale Vieţii, 
atât de neimportante şi plictisitoare, 
încât până şi Zorii, 
par a nu le auzi scâncetul, 
atunci când se luptă, 
în sălile de naşteri ale Deşertăciunii, 
cu operaţia de Cezariană a Adevărului Absolut, 
pentru a deţine un loc de onoare, 
la porţile mereu deschise, 
ale Morţii. 

70) Vremuri apuse 


Zidarii cavourilor funerare ale Zilelor, 
îşi aşteaptă plata în Apusuri de Sentimente, 
spre a cumpăra din Magazinul Iluziilor Vieţii, 
alcoolul tare al Uitării, 
pe umerii cărora, 

să-şi plângă Destinul îngropat demult, 
pe aleea Deşertăciunii, 
care au bătătorit-o, 
întreaga lor Existenţă, 
ce pare a fi murit, 

mai demult decât propriile sale Vremuri, 
Apuse. 

71) Noi Revoluţii 


Cerul Cuvintelor, 

şi-a tras ciorapii groşi de lână ai Norilor de întrebări, 
ca să nu mai dârdâie de frig, 

atunci când este întrebat despre raportul dintre Existenţă, 
Adevărul Absolut şi Iluziile Vieţii, 
care nu mai conteneşte să ne oblige Istoriile, 
să-şi scrie toate coşmarurile Destinelor, 
ce-au trecut prin pensiunea însângerată, 
a proprietăţilor ce aparţin unor Amintiri, 
despre care Lumea nu mai vrea să audă, 
pentru a nu-şi murdări, 
cu mocirla unor Aspiraţii, 

Viitorul, 

aşa cum a făcut-o cu Trecutul, 

ce-ar dori să nu-i mai aparţină, 

să-l arunce la fierul vechi şi ruginit al Uitării, 

din care Timpul îşi face arme de foc, 

ce vor reaprinde Societatea îngheţată de Consum, 

făurind noi Revoluţii, 

ale Crimelor Clipelor Organizate. 

72) Rubin 


Paşi ascunşi, 

de Inimile incendiate ale Cerului, 

din ochii de vânt, 

ai unui Sărut, 

dintre Ocean şi Orizont, 

merg păşind greoi şi surd, 

pe corăbiile Eternităţii unei Clipe. 

Ţărmuri tulburi de Vorbe Goale, 
se bronzează la soarele arzător, 
al unor Priviri Pustii, 
care se ceartă pe rubinul Apusului, 
dorind să-l cumpere, 
pe un preţ cât mai mic, 
pentru a-1 dărui Uitării. 

73) Reţetă 


Care să fie reţeta Lui Dumnezeu, 
pentru făurirea Existenţei? 

Câtă sare de Cuvânt Primordial să fi pus, 
pe rana Iubirii?, 

sau condimente ale Deşertăciunii, 
pe Destinul unei Lumi, 
pe care o renegă, 

până şi Vremurile Prostituate ale Timpului, 
unor Iluzii ale Vieţii? 

74) Adevărata faţă 


Zbor claustrofob, 
pe Cerul închis al Stelelor, 
din Penitenciarul de maximă siguranţă, 
al Eternităţii unei Clipe, 
unde şi-a dat întâlnire, 

Singurătatea cu Depresia, 
spre a ne lumina calea, 
ce o mai are de parcurs Destinul, 
până la ultima staţie, 
cu nume de Moarte, 
unde este aşteptat, 
în sfârşit, 

cu braţele deschise, 
în cavoul plin de flori, 
ale Speranţelor Deşarte, 
unde Iluziile Vieţii, 
îşi arată adevărata lor faţă. 

75) Raci 


Ne-am născut raci, 

nu doar pentru a învăţa să mergem înapoi, 
ci şi pentru a ne găsi, 
rostul cleştilor de Aspiraţii, 
în războaiele duse mereu, 
de Suflete cu ele însele, 
pentru a 11 aruncaţi, 
în smoala încinsă a Morţii, 
spre a fi serviţi, 

la masa frugală a unui Dumnezeu, 
care este al oricui altcuiva, 
dar doar al nostru nu e. 

76) Cad şiroaie 


Meandrele Zilelor, 
vrăjite de mendrele Destinului, 
şerpuiesc pe căile fără întoarcere, 
ale Amintirii. 


Până şi Ploile Fericirii, 
fac crize de rinichi Sentimentali, 
încercând să elimine, 

Piatra filosofală de plumb, 
a Sufletului, 

cu tunetele şi fulgerele Iubirii, 
ce cad şiroaie, 
pe obrazul topit de Dor, 
al unei Lacrimi. 

77) Hazard descompus 


E atât de pustiu, 
pe pereţii scorojiţi ai Sufletului, 
încât Literele văduvite de înţelesuri, 
stau risipite, 

în Clepsidra spartă de Deşertăciune, 
ce încă mai drămuieşte, 

Visele peticite şi sărace, 
ale unui Timp, 
a cărui măreţie, 
s-a spulberat, 

în oceanele neasfârşite de Amăgiri, 
pe care au navigat mereu, 

Iluziile Vieţii, 

sorocite să dea Sens şi înţelepciune, 
acestei Lumi a Hazardului, 
decompus în Cuvinte. 

